તેની ગેરહાજરીમાં ઓસ્કરે જન્મદિવસને અનુલક્ષીને હેરત પમાડે એવું એક ભાષણ કર્યું હતું. જન્મદિવસની ઉજવણી આખો દિવસ ચાલુ જ રહી હતી, તે છતાંયે કોઈને તેનો અવાજ જરા પણ ધ્રુજતો હોય એવું લાગ્યું ન હતું! એણે શું કહેલું તેની લેખીત યાદી તો આપણી પાસે ઉપલબ્ધ નથી, પરંતુ એક બીજું ભાષણ, જે જન્મદિવસના દસ દિવસ પછી ૮ મેની સાંજે તેણે આપ્યું હતું, તેની નકલ આપણી પાસે છે. જેમણે પણ એ ભાષણ સાંભળ્યું હતું તેમના કહેવા મુજબ, એ બંને ભાષણમાં લગભગ સરખાં જ વાક્યો જ હતાં. બંનેમાં જીવનને આગળ ધપાવવામાં મદદ કરવાનાં વચનો આપવામાં આવ્યાં હતાં.